CELEX: 51994PC0004
Language: el
Date: 1994-01-26
Title: Πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ για την αντιμετώπιση κινδύνων σοβαρών ατυχημάτων σχετιζόμενων με επικίνδυνες ουσίες

Avis juridique important

|

51994PC0004

Πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ για την αντιμετώπιση κινδύνων σοβαρών ατυχημάτων σχετιζόμενων με επικίνδυνες ουσίες  /* COM/94/4 Τελικό - SYN 94/0014 */  

Επίσημη Εφημερίδα αριθ. C 106 της 14/04/1994 σ. 0004

Πρόταση οδηγίας του Συμβουλίου για την αντιμετώπιση κινδύνων σοβαρών ατυχημάτων σχετιζόμενων με επικίνδυνες ουσίες (94/C 106/04) (Κείμενο που παρουσιάζει ενδιαφέρον για τον ΕΟΧ) COM(94) 4 τελικό - 94/0014(SYN)(Υποβλήθηκε από την Επιτροπή στις 4 Μαρτίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Σ παράγραφος 1,την πρόταση της Επιτροπής,Σε συνεργασία με το Ευρωπαϊκό Κοινοβούλιο,Έχοντας υπόψη τη γνώμη της Οικονομικής και Κοινωνικής Επιτροπής,Εκτιμώντας:ότι η οδηγία 82/501/ΕΟΚ του Συμβουλίου της 24ης Ιουνίου 1982 περί του κινδύνου ατυχημάτων μεγάλης εκτάσεως τον οποίο περικλείουν ορισμένες βιομηχανικές δραστηριότητες (1), όπως τροποποιήθηκε τελευταία από την οδηγία 91/692/ΕΟΚ (2), αφορά την πρόληψη σοβαρών ατυχημάτων, τα οποία μπορεί να προκύψουν από ορισμένες βιομηχανικές δραστηριότητες, καθώς και τον περιορισμό των συνεπειών τους επί του ανθρώπου και του περιβάλλοντος 7ότι οι στόχοι και οι αρχές της κοινοτικής περιβαλλοντικής πολιτικής, όπως εξαγγέλλονται στο άρθρο 130P παράγραφοι 1 και 2 της συνθήκης και αναπτύσσονται λεπτομερώς στα προγράμματα δράσης της Ευρωπαϊκής Κοινότητας για το περιβάλλον (3), αποσκοπούν ιδιαίτερα, στη διατήρηση και την προστασία της ποιότητας του περιβάλλοντος, καθώς και στην προστασία της υγείας των προσώπων, μέσω προληπτικής δράσης 7ότι το Συμβούλιο, στο συνοδευτικό ψήφισμα του τετάρτου προγράμματος δράσης για το περιβάλλον (4), τόνισε την ανάγκη για αποτελεσματικότερη εφαρμογή της οδηγίας 82/501/ΕΟΚ και ζήτησε την αναθεώρηση της οδηγίας, εν ανάγκη, ώστε να συμπεριληφθεί, μεταξύ άλλων, μια ενδεχόμενη διεύρυνση του πεδίου εφαρμογής της και μεγαλύτερη ανταλλαγή πληροφοριών επί του θέματος μεταξύ των κρατών μελών 7ότι το Συμβούλιο, με το ψήφισμά του της 16ης Οκτωβρίου 1989 (5), κάλεσε την Επιτροπή να μελετήσει τρόπους ώστε να συμπεριληφθούν στην οδηγία 82/501/ΕΟΚ διατάξεις για τον έλεγχο σχεδιασμού χρήσεως γης, λαμβάνοντας υπόψη, ιδιαίτερα, τις συνέπειες του ατυχήματος του Bhopal, καθώς και τα μέσα ώστε να επιτευχθεί αμοιβαία κατανόηση και εναρμόνιση των εθνικών αρχών και πρακτικών σχετικά με τις εκθέσεις ασφαλείας 7ότι η οδηγία 82/501/ΕΟΚ αποτελεί ένα πρώτο στάδιο εναρμόνισης 7 ότι τα μέτρα που έχουν λάβει τα κράτη μέλη για να εφαρμόσουν την εν λόγω οδηγία έχουν καταλήξει σε διαφορετικά επίπεδα προστασίας του ανθρώπου και του περιβάλλοντος 7ότι τα σοβαρά ατυχήματα μπορεί να έχουν επιπτώσεις πέραν των συνόρων 7 ότι το περιβαλλοντικό και οικονομικό κόστος ενός ατυχήματος βαρύνει, όχι μόνο την πληγείσα μονάδα, αλλά και τις αρχές των σχετικών κρατών μελών 7 ότι, κατά συνέπεια, είναι αναγκαίο να ληφθούν μέτρα που εξασφαλίζουν υψηλό επίπεδο προστασίας σε ολόκληρη την Κοινότητα 7ότι χρειάζονται ενέργειες σε κοινοτικό επίπεδο προκειμένου να τροποποιηθεί και να συμπληρωθεί η οδηγία 82/501/ΕΟΚ 7 ότι η παρούσα εναρμόνιση περιορίζεται στα μέτρα που είναι αναγκαία ώστε να καθιερωθεί ένα αποτελεσματικότερο σύστημα για την πρόληψη σοβαρών ατυχημάτων με εκτεταμένες επιπτώσεις και για τον περιορισμό των συνεπειών τους, μέσω της βελτίωσης της διαχείρισης ασφαλείας, των πολιτικών χρήσεως γης, της παροχής πληροφοριών στο κοινό, καθώς και των συστημάτων επιθεώρησης, με σκοπό να εξασφαλισθεί υψηλό επίπεδο προστασίας για τον άνθρωπο και το περιβάλλον σε ολόκληρη την Κοινότητα 7ότι, για να ληφθούν υπόψη οι σημαντικές αλλαγές που έχουν επέλθει στη βιομηχανική πρακτική σχετικά με τη διαχείριση κινδύνων και την πρόληψη σοβαρών ατυχημάτων, η οδηγία 82/501/ΕΟΚ πρέπει να αντικατασταθεί από πληρέστερες και αυστηρότερες διατάξεις, με σκοπό να εξασφαλισθεί ότι εκείνοι που έχουν υπό τον έλεγχό τους μονάδες σοβαρού κινδύνου σε ολόκληρη την Κοινότητα παρέχουν υψηλό επίπεδο ασφαλείας 7ότι η χρήση ενός καταλόγου που περιλαμβάνει ορισμένες επιχειρήσεις, εξαιρώντας άλλες με ταυτόσημους κινδύνους, είναι μέτρο που δεν χαρακτηρίζεται από ευελιξία, είναι εσφαλμένο από τεχνική άποψη και μπορεί να καταλήξει να ευρεθούν εκτός των ρυθμίσεων ενδεχόμενες πηγές σοβαρών ατυχημάτων 7 ότι το πεδίο εφαρμογής της οδηγίας πρέπει να τροποποιηθεί προκειμένου οι διατάξεις να ισχύουν για κάθε μονάδα όπου υπάρχουν επικίνδυνες ουσίες σε ποσότητες αρκετά μεγάλες ώστε να δημιουργούν κίνδυνο σοβαρού ατυχήματος 7ότι η ανάλυση των δηλωθέντων σοβαρών ατυχημάτων στην Κοινότητα δείχνει ότι τα περισσότερα οφείλονται σε διαχειριστικές ή/και οργανωτικές παραλείψεις 7 ότι, επομένως, χρειάζεται να καθορισθούν σε κοινοτικό επίπεδο βασικές απαιτήσεις σχετικά με τα διαχειριστικά συστήματα, τα οποία πρέπει να είναι κατάλληλα για την αντιμετώπιση των κινδύνων σοβαρών ατυχημάτων 7ότι οι διαφορές στους τρόπους επιθεώρησης των μονάδων από τις αρμόδιες αρχές μπορεί να έχουν ως επακόλουθο διαφορετικά επίπεδα προστασίας 7 ότι είναι αναγκαίο να καθορισθούν σε κοινοτικό επίπεδο οι βασικές απαιτήσεις τις οποίες πρέπει να πληρούν τα συστήματα ελέγχου που ορίζουν τα κράτη μέλη 7ότι, για να αποτρέπονται σοβαρά ατυχήματα, σε κάθε μονάδα στην οποία υπάρχουν επικίνδυνες ουσίες από τις οποίες, σε ενδεχόμενο σοβαρού ατυχήματος, μπορεί να υπάρξουν σοβαρές συνέπειες για τον άνθρωπο και το περιβάλλον, το αρμόδιο πρόσωπο πρέπει να λαμβάνει κάθε αναγκαίο μέτρο για την πρόληψη τέτοιων ατυχημάτων και για τον περιορισμό των συνεπειών τους 7ότι, για να βελτιωθούν τα διαχειριστικά συστήματα και να μειωθούν οι κίνδυνοι ανθρωπίνου σφάλματος, στην περίπτωση μονάδων όπου υπάρχουν ορισμένες ποσότητες επικινδύνων ουσιών, είναι αναγκαίο το αρμόδιο πρόσωπο να εφαρμόζει μια πολιτική πρόληψης σοβαρών ατυχημάτων και συστήματα που βελτιώνουν τη διαχείριση ασφαλείας στη μονάδα, καθώς και να παρέχει στην αρμόδια αρχή επαρκείς πληροφορίες που επιτρέπουν σ' αυτή να επισημαίνει τη μονάδα, τις υπάρχουσες επικίνδυνες ουσίες και τους πιθανούς κινδύνους, ώστε να γίνεται η ενδεδειγμένη διαχείριση πόρων και καταμερισμός ευθυνών από πλευράς αρμοδίας αρχής 7ότι, προκειμένου να αποδειχθεί ότι έχουν ληφθεί τα αναγκαία μέτρα πρόληψης, ετοιμότητας και αντιμετώπισης, στην περίπτωση μονάδων όπου υπάρχουν σημαντικές ποσότητες επικινδύνων ουσιών, είναι απαραίτητο το αρμόδιο πρόσωπο να παρέχει στην αρμόδια αρχή πληροφορίες υπό τη μορφή έκθεσης ασφαλείας, που περιέχει λεπτομέρειες όσον αφορά τη μονάδα, τις υπάρχουσες επικίνδυνες ουσίες, την εγκατάσταση ή την αποθήκευση, τα πιθανά σοβαρά ατυχήματα και τα διαχειριστικά συστήματα, με σκοπό να μειωθεί ο κίνδυνος σοβαρών ατυχημάτων και να καταστεί δυνατό να γίνουν τα δέοντα για τον περιορισμό των συνεπειών τους 7ότι, για να μειωθεί το ενδεχόμενο φαινομένων αλληλουχίας συνεπειών, στην περίπτωση μονάδων οι οποίες ευρίσκονται τόσο κοντά ώστε να είναι αυξημένη η πιθανότητα ή/και οι συνέπειες σοβαρού ατυχήματος, είναι αναγκαίο τα αρμόδια πρόσωπα να συνεργάζονται στο πλαίσιο μέτρων για την πρόληψη, την ετοιμότητα και την αντιμετώπιση σοβαρών ατυχημάτων 7ότι, προκειμένου να υπάρχει ετοιμότητα για περιστάσεις έκτακτης ανάγκης, στην περίπτωση μονάδων όπου υπάρχουν επικίνδυνες ουσίες σε σημαντικές ποσότητες, χρειάζεται να καταρτίζονται εξωτερικά και εσωτερικά σχέδια έκτακτης ανάγκης για την αντιμετώπιση σοβαρών ατυχημάτων και να δημιουργούνται συστήματα που εξασφαλίζουν ότι τα εν λόγω σχέδια υποβάλλονται σε δοκιμές, αναθεωρούνται, κατ' ανάγκη και εφαρμόζονται στην περίπτωση σοβαρού ατυχήματος ή σχετικής απειλής 7ότι, στην περίπτωση που ένα εξωτερικό σχέδιο έκτακτης ανάγκης δεν έχει καταρτισθεί εντός της καθορισμένης προθεσμίας, χρειάζεται οι αρμόδιες αρχές, στις οποίες εναπόκειται η κατάρτιση των εξωτερικών σχεδίων έκτακτης ανάγκης, να υπέχουν ευθύνη για οποιαδήποτε δαπάνη στην οποία υποβάλλεται το αρμόδιο πρόσωπο λόγω του γεγονότος ότι η μονάδα του δεν μπορεί να λειτουργήσει 7ότι, για να προαχθεί η πρόσβαση στην πληροφόρηση για το περιβάλλον, το κοινό πρέπει να έχει πρόσβαση στην έκθεση ασφαλείας που συντάσσει το αρμόδιο πρόσωπο, όπως και πρέπει να δίδονται επαρκείς πληροφορίες στα άτομα που ενδέχεται να υποστούν βλάβη από σοβαρό ατύχημα, ώστε να είναι ενήμερα για τις ορθές ενέργειες σε περίπτωση σοβαρού ατυχήματος 7ότι, για να παρέχεται μεγαλύτερη προστασία από κινδύνους σοβαρών ατυχημάτων σε πληθυσμιακά κέντρα και σε φυσικές περιοχές ιδιαίτερου ενδιαφέροντος ή ευαισθησίας, είναι αναγκαίο οι πολιτικές των κρατών μελών για τις χρήσεις γης να λαμβάνουν υπόψη την ανάγκη επαρκούς διαχωρισμού μεταξύ των εν λόγω περιοχών και των μονάδων που παρουσιάζουν τέτοιους κινδύνους 7 ότι οι πολιτικές αυτές πρέπει να περιλαμβάνουν διαδικασίες διαβούλευσης μεταξύ των αρμοδίων αρχών και των αρχών χωροταξίας 7ότι, για να εξασφαλίζεται η λήψη ενδεδειγμένων μέτρων αντιμετώπισης, εάν συμβεί σοβαρό ατύχημα, το αρμόδιο πρόσωπο πρέπει να αμέσως να ενημερώνει τις αρμόδιες αρχές και να δίδει τις αναγκαίες πληροφορίες για την εκτίμηση των επιπτώσεων του ατυχήματος αυτού 7ότι, για να εξασφαλίζεται η ανταλλαγή πληροφοριών και να αποφευχθούν μελλοντικά παρόμοια ατυχήματα, τα κράτη μέλη πρέπει να διαβιβάζουν πληροφορίες στην Επιτροπή σχετικά με σοβαρά ατυχήματα που συμβαίνουν στο έδαφός τους, ούτως ώστε η Επιτροπή να μπορεί να αναλύει τους κινδύνους από σοβαρά ατυχήματα και να διαχειρίζεται ένα σύστημα πληροφόρησης για τη διάδοση των πληροφοριών, ιδιαίτερα, ως προς το σοβαρό ατύχημα και τα διδάγματα που αποκομίσθηκαν 7ότι, κατά τη διαμόρφωση διαχειριστικών συστημάτων στον τομέα της πρόληψης, της ετοιμότητας και της αντιμετώπισης σοβαρών ατυχημάτων σχετιζομένων με επικίνδυνες ουσίες, είναι αναγκαίο να εξασφαλίζεται κατάλληλη συμμετοχή των εργαζομένων στη μονάδα, με σκοπό να συμβάλλουν στην πρόληψη επαγγελματικών κινδύνων και προκειμένου να προάγεται η προστασία της υγείας και της ασφάλειας των εργαζομένων 7ότι οι διατάξεις της παρούσας οδηγίας πρέπει να θίγουν τις κοινοτικές διατάξεις σχετικά με το περιβάλλον της εργασίας όσον αφορά την υγεία και την ασφάλεια των εργαζομένων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η παρούσα οδηγία στοχεύει στην πρόληψη σοβαρών ατυχημάτων σχετιζομένων με επικίνδυνες ουσίες, καθώς και στον περιορισμό των συνεπειών τους επί του ανθρώπου και του περιβάλλοντος, με σκοπό να εξασφαλισθούν υψηλά επίπεδα προστασίας σε ολόκληρη την Κοινότητα.Άρθρο 2 1. Η οδηγία εφαρμόζεται σε κάθε μονάδα όπου υπάρχουν επικίνδυνες ουσίες, ή ενδέχεται να σχηματισθούν ως επακόλουθο ατυχήματος, σε ποσότητες ίσες ή ανώτερες από την ποσότητα που αναφέρεται στο παράρτημα Ι μέρη 1 και 2 στήλη 2, εξαιρουμένου του άρθρου 9, το οποίο ισχύει για κάθε μονάδα όπου υπάρχουν επικίνδυνες ουσίες, ή ενδέχεται να σχηματισθούν ως επακόλουθο ατυχήματος, σε ποσότητες ίσες ή ανώτερες από την ποσότητα που αναφέρεται στο παράρτημα Ι μέρη 1 και 2 στήλη 3.2. Οι διατάξεις της παρούσας οδηγίας εφαρμόζονται υπό την επιφύλαξη των κοινοτικών διατάξεων που αφορούν το περιβάλλον της εργασίας και ιδιαίτερα της οδηγίας 89/391/ΕΟΚ του Συμβουλίου (6).Άρθρο 3 Για τους σκοπούς της παρούσας οδηγίας, νοούνται ως:α) Μονάδα:ο συνολικός χώρος, που ευρίσκεται υπό τον έλεγχο ενός αρμοδίου προσώπου, στον οποίο υπάρχουν επικίνδυνες ουσίες, σε οιαδήποτε εγκατάσταση ή χώρο αποθήκευσης, και όλος ο υπόλοιπος χώρος που ευρίσκεται υπό τον έλεγχο του αρμοδίου προσώπου στον τόπο αυτό, συμπεριλαμβανομένων ιδιαίτερα των διοικητικών κτιρίων, του βοηθητικού εξοπλισμού, των αγωγών, των χώρων αποθήκευσης, του εξοπλισμού επεξεργασίας και παραγωγής, των χώρων εναπόθεσης, των αποβαθρών, των προβλητών, των μώλων, των αποθηκών ή παρομοίων εγκαταστάσεων, πλωτών ή μη 7β) Εγκατάσταση:ο εξοπλισμός, τα κτίρια, οι αγωγοί, οι μηχανές, τα εργαλεία και κάθε άλλη συσκευή, σταθερά συνδεδεμένη ή μη, μέσα σε μια μονάδα, για τη χημική, φυσική ή βιολογική επεξεργασία μιας επικίνδυνης ουσίας 7γ) Αρμόδιο πρόσωπο:κάθε φυσικό ή νομικό, που είναι επιφορτισμένο με την ευθύνη ελέγχου μιας μονάδας καλυπτόμενης από την παρούσα οδηγία 7δ) Επικίνδυνη ουσία:μια ουσία, μείγμα ή παρασκεύασμα το οποίο περιλαμβάνεται στο παράρτημα Ι μέρος 1 ή το οποίο πληροί τα κριτήρια που καθορίζονται στο παράρτημα Ι μέρος 2, η οποία είναι παρούσα ως πρώτη ύλη, παραπροϊόν, κατάλοιπο ή ενδιάμεση ουσία, συμπεριλαμβανομένων και των ουσιών εκείνων που σχηματίζονται κατά τη διάρκεια ενός ατυχήματος 7ε) Σοβαρό ατύχημα:συμβάν, όπως σοβαρή διαρροή, πυρκαγιά ή έκρηξη που προκύπτει από ανεξέλεγκτες εξελίξεις κατά τη διάρκεια της λειτουργίας οιασδήποτε μονάδας καλύπτεται από την παρούσα οδηγία, το οποίο καταλήγει σε σοβαρούς κινδύνους, άμεσους ή απώτερους, για τον άνθρωπο ή/και το περιβάλλον, εντός ή εκτός της μονάδας, και σχετίζεται με μία ή περισσότερες επικίνδυνες ουσίες 7στ) Κίνδυνος:η εγγενής ιδιότητα μιας επικίνδυνης ουσίας ή φυσικής κατάστασης σε μια μονάδα που ενδέχεται να προκαλέσει ζημίες 7ζ) Επικινδυνότητα:η πιθανότητα να συμβεί ένα συγκεκριμένο γεγονός εντός δεδομένης χρονικής περιόδου ή υπό δεδομένες συνθήκες,η) Αποθήκευση:η παρουσία μιας ορισμένης ποσότητας επικινδύνων ουσιών με σκοπό την εναποθήκευση, την παράδοση προς ασφαλή φύλαξη ή τη διατήρηση αποθεμάτων για εμπορικούς σκοπούς.Άρθρο 4 Εξαιρούνται από το πεδίο εφαρμογής της παρούσας οδηγίας:α) οι στρατιωτικές εγκαταστάσεις ή χώροι αποθήκευσης 7β) οι κίνδυνοι που προέρχονται από ιοντίζουσα ακτινοβολία 7γ) οι μεταφορές επικινδύνων ουσιών οδικώς, σιδηροδρομικώς, με πλωτά ή εναέρια μέσα, εκτός του χώρου των μονάδων που καλύπτονται από την παρούσα οδηγία 7δ) η μεταφορά επικινδύνων ουσιών μέσω αγωγών εκτός του χώρου των μονάδων που καλύπτονται από την παρούσα οδηγία 7ε) οι εργασίες των βιομηχανιών εξόρυξης που ασχολούνται με την ανίχνευση και την εκμετάλλευση μεταλλευμάτων σε ορυχεία και λατομεία, καθώς και μέσω γεωτρήσεων, συμπεριλαμβανομένης της προπαρασκευής των εξορυχθεισών υλών προς πώληση.Άρθρο 5 1. Τα κράτη μέλη εξασφαλίζουν ότι το αρμόδιο πρόσωπο υποχρεούται να λάβει όλα τα απαραίτητα μέτρα για την πρόληψη σοβαρών ατυχημάτων και τον περιορισμό των συνεπειών τους για τον άνθρωπο και το περιβάλλον.2. Στις περιπτώσεις μονάδων όπου υπάρχουν περισσότερα του ενός αρμόδια πρόσωπα, λόγω μεικτής ιδιοκτησίας ή ελέγχου της εν λόγω μονάδας, τα κράτη μέλη λαμβάνουν τα αναγκαία μέτρα ώστε όλα τα αρμόδια πρόσωπα να είναι συλλογικά υπεύθυνα για τη συμμόρφωση προς την παρούσα οδηγία και, ιδιαίτερα, για τη σύνταξη της έκθεσης ασφαλείας που απαιτείται σύμφωνα με το άρθρο 9 παράγραφος 1.Άρθρο 6 1. Υπό την επιφύλαξη του άρθρου 5, τα κράτη μέλη εξασφαλίζουν ώστε τα αρμόδια πρόσωπα να υποχρεούνται να συντάσσουν έγγραφο στο οποίο να καθορίζουν την πολιτική πρόληψης σοβαρών ατυχημάτων και, ιδιαίτερα, διαχειριστικό σύστημα και διαδικασίες. Το έγγραφο αυτό καλύπτει τα ακόλουθα στοιχεία:α) τους γενικούς σκοπούς, την προσέγγιση και τους ειδικούς στόχους του αρμοδίου προσώπου για τον έλεγχο σοβαρών ατυχημάτων 7β) τις αρχές και τα κριτήρια στα οποία βασίζονται οι ενέργειες για την πρόληψη και την αντιμετώπιση σοβαρών ατυχημάτων 7γ) την επισήμανση των κινδύνων σοβαρών ατυχημάτων 7δ) τα μέτρα που κρίνονται απαραίτητα για την πρόληψη σοβαρών ατυχημάτων 7ε) τα μέτρα που θεωρούνται αναγκαία για τον περιορισμό των συνεπειών των σοβαρών ατυχημάτων επί του ανθρώπου και του περιβάλλοντος 7στ) την απαραίτητη οργάνωση και διαδικασίες για την εφαρμογή και τη διαχείριση της πολιτικής πρόληψης σοβαρών ατυχημάτων, στις οποίες περιλαμβάνεται η στελέχωση με κατάλληλα ειδικευμένο και καταρτισμένο προσωπικό 7ζ) το πρόγραμμα για την εφαρμογή, την εκτίμηση της αποτελεσματικότητας και την εισαγωγή βελτιώσεων 7η) την περιοδική επανεξέταση της πολιτικής πρόληψης σοβαρών ατυχημάτων και του διαχειριστικού συστήματος από την ανώτερη διεύθυνση της μονάδας, με σκοπό να ελέγχονται οι επιδόσεις βάσει των εφαρμοστέων προτύπων.2. Τα κράτη μέλη θεσπίζουν τα αναγκαία μέτρα ώστε το αρμόδιο πρόσωπο να υποχρεούται να αποστέλλει στην οριζόμενη στο άρθρο 16 αρμόδια αρχή γραπτή κοινοποίηση:- για τις νέες μονάδες, εντός 4 έως 8 μηνών πριν από την έναρξη κατασκευής ή λειτουργίας,- για τις υπάρχουσες μονάδες, εντός χρονικού διαστήματος 8 έως 12 μηνών μετά την ημερομηνία που αναφέρει το άρθρο 24 παράγραφος 1.3. Η κοινοποίηση που απαιτείται σύμφωνα με την παράγραφο 2 περιέχει τις ακόλουθες λεπτομέρειες:α) το όνομα ή την εμπορική επωνυμία του αρμοδίου προσώπου, καθώς και την πλήρη διεύθυνση της σχετικής μονάδας 7β) την είσημη έδρα του αρμοδίου προσώπου και πλήρη διεύθυνση 7γ) το όνομα του διευθυντή ή του υπευθύνου για τη μονάδα, εάν είναι διαφορετικό πρόσωπο από αυτό που αναφέρεται στο στοιχείο α) 7δ) επαρκείς πληροφορίες για την αναγνώριση της σχετικής επικίνδυνης ουσίας ή των ουσιών.ε) την ποσότητα και τη φυσική μορφή της σχετικής επικίνδυνης ουσίας ή των ουσιών 7στ) τις δραστηριότητες ή προβλεπόμενες δραστηριότητες στην εγκατάσταση ή στον χώρο αποθήκευσης.4. Στην περίπτωση υφισταμένων μονάδων για τις οποίες έχουν ήδη παρασχεθεί από το αρμόδιο πρόσωπο στις αρμόδιες αρχές όλες οι πληροφορίες σύμφωνα με το άρθρο 6 παράγραφος 3, σύμφωνα με τις εθνικές νομοθετικές διατάξεις που ίσχυαν κατά την ημερομηνία έναρξης ισχύος της παρούσας οδηγίας, δεν απαιτείται η κοινοποίηση κατά την παράγραφο 2.5. Σε περίπτωση αξιοσημείωτης μεταβολής της μέγιστης ποσότητας ή της φυσικής μορφής της υπάρχουσας επικίνδυνης ουσίας, που αναφέρεται στην κοινοποίηση που υποβάλλει σύμφωνα με την παράγραφο 2, συμπεριλαμβανομένης της μόνιμης παύσης λειτουργίας της εγκατάστασης, ενημερώνει αμέσως την αρμόδια αρχή για τη μεταβολή αυτή.Άρθρο 7 Τα κράτη μέλη εξασφαλίζουν ότι όλα τα αρμόδια πρόσωπα υποχρεούνται να αποδείξουν στην αρμόδια αρχή οποτεδήποτε, ιδιαίτερα δε για τους σκοπούς των επιθεωρήσεων και ελέγχων που αναφέρονται στο άρθρο 18, ότι έχουν λάβει όλα τα αναγκαία μέτρα που ορίζονται στην παρούσα οδηγία.Άρθρο 8 1. Τα κράτη μέλη εξασφαλίζουν ότι η αρμόδια αρχή, χρησιμοποιώντας τις πληροφορίες που λαμβάνει από τα αρμόδια πρόσωπα σύμφωνα με την παρούσα οδηγία, και ιδιαίτερα, λαμβάνοντας υπόψη τη θέση, την εγγύτητα και τις συνολικές ποσότητες των ανευρισκομένων επικινδύνων ουσιών επισημαίνει ομάδες μονάδων όπου η πιθανότητα σοβαρού ατυχήματος μπορεί να είναι αυξημένη.Για τους σκοπούς του παρόντος άρθρου, η αρμόδια αρχή, επισημαίνει εκείνες τις ομάδες μονάδων, όπου η συνολική ποσότητα επικινδύνων ουσιών είναι ίση ή ανώτερη από την ποσότητα που αναφέρονται παράρτημα Ι μέρη 1 και 2 στήλη 3.2. Τα κράτη μέλη εξασφαλίζουν ότι, κάθε φορά που επισημαίνεται, σύμφωνα με τη παράγραφο 1, αυξημένη πιθανότητα ή/και συνέπειες σοβαρών ατυχημάτων σε μια ομάδα μονάδων:α) οι διατάξεις του άρθρου 9 επικτείνονται σε όλες τις επισημανθείσες μονάδες 7β) τα αρμόδια πρόσωπα όλων των σχετικών μονάδων υποχρεούνται να ανταλλάσσουν τις αναγκαίες πληροφορίες που τους επιτρέπουν να λαμβάνουν υπόψη τον συνολικό κίνδυνο σοβαρού ατυχήματος:- στην πολιτική πρόληψης σοβαρών ατυχημάτων,- στα διαχειριστικά συστήματα,- στη έκθεση ασφαλείας 7γ) τα αρμόδια πρόσωπα όλων των σχετικών μονάδων υποχρεούνται να συνεργάζονται για την κατάρτιση των σχεδίων έκτακτης ανάγκης και την παροχή πληροφοριών στο κοινό.3. Τα κράτη μέλη ενημερώνουν την Επιτροπή σχετικά με τα κριτήρια που χρησιμοποιούν για τον προσδιορισμό των προϋποθέσεων υπό τις οποίες πρόκειται να εφαρμοσθούν οι διατάξεις του άρθρου 9 σε όλες τις μονάδες μιας ομάδας. Η Επιτροπή, εν ανάγκη, καθορίζει εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.Άρθρο 9 1. Με την επιφύλαξη των άρθρων 5, 6 και 7, τα κράτη μέλη φροντίζουν ώστε το αρμόδιο πρόσωπο μιας μονάδας που καλύπτεται από τις διατάξεις του παρόντος άρθρου να υποχρεούται να συντάξει έκθεση ασφαλείας, με σκοπό:α) να αποδειχθεί ότι έχει καθορισθεί και εφαρμόζεται η πολιτική πρόληψης σοβαρών ατυχημάτων και τα διαχειριστικά συστήματα και διαδικασίες, όπως ορίζεται στο άρθρο 6 παράγραφος 1 7β) να αποδειχθεί η ασφάλεια και η αξιοπιστία που έχουν ενσωματωθεί στον σχεδιασμό, την κατασκευή και, όπου ενδείκνυται, την εγκατάλειψη της εγκατάστασης, του χώρου αποθήκευσης ή της μονάδας, για να προλαμβάνονται σοβαρά ατυχήματα 7γ) να αποδειχθεί η ασφαλής λειτουργία και συντήρηση της εγκατάστασης ή του χώρου αποθήκευσης 7δ) να διευκρινισθούν οι επιχειρησιακές απαιτήσεις και περιορισμοί της μονάδας, όσον αφορά τεχνικά, οργανωτικά και διαχειριστικά θέματα, που χρησιμοποιούνται για την πρόληψη σοβαρών ατυχημάτων 7ε) να παρέχεται εγγύηση ασφαλείας σε συνεχή βάση μέσω τακτικών επανεξετάσεων 7στ) να προβλέπεται ετοιμότητα και αντιμετώπιση σε περίπτωση σοβαρού ατυχήματος 7ζ) να παρέχονται επαρκείς πληροφορίες στις αρμόδιες αρχές, ώστε να είναι σε θέση να λαμβάνουν αποφάσεις σχετικά με την εγκατάσταση και τη χρήση γης για νέες μονάδες, καθώς και για την ανέγερση νέων εγκαταστάσεων σε ήδη υπάρχουσες μονάδες.Η έκθεση ασφαλείας που αποτελεί αναπόσπαστο μέρος των διαχειριστικών συστημάτων ασφαλείας της μονάδας, περιέχει τα δεδομένα και τις πληροφορίες που παρατίθενται στο παράρτημα ΙΙ.Εσωτερικοί έλεγχοι ασφαλείας διεξάγονται ως αναπόσπαστο μέρος του διαχειριστικού συστήματος της μονάδας. Τα αποτελέσματά τους διατίθενται στις αρμόδιες αρχές κατά τη διάρκεια των επιθεωρήσεων που διενεργούνται σύμφωνα με το άρθρο 18.2. Η έκθεση που παρουσιάζεται στην αρμόδια αρχή δίδει σαφή περιγραφή της εν λόγω εγκατάστασης ή χώρου αποθήκευσης και εκπληροί τους σκοπούς που αναφέρει το παρόν άρθρο.Είναι δυνατόν να συνδυασθούν διάφορες εκθέσεις ασφαλείας, ή μέρη των εκθέσεων, η οποιεσδήποτε άλλες ισοδύναμες εκθέσεις συντάσσονται για να τηρηθεί άλλη σχετική νομοθεσία, ούτως ώστε να αποτελούν μια ενιαία έκθεση ασφαλείας για τους σκοπούς του παρόντος άρθρου, όπου ο συνδυασμός αυτός επιτρέπει την αποφυγή περιττής επανάληψης των πληροφοριών, καθώς και της εργασίας του αρμοδίου προσώπου ή της αρμόδιας αρχής, υπό τον όρο ότι τηρούνται όλες οι απαιτήσεις του παρόντος άρθρου.3. Η έκθεση ασφαλείας, ή λεπτομέρειες του περιεχομένου, πορίσματα και τυχόν αλλαγές που προκύπτουν από την επανεξέταση που ορίζεται στην παράγραφο 5, αποστέλλονται στην αρμόδια αρχή:- για τις νέες μονάδες, εντός 4 έως 8 μηνών πριν από την έναρξη κατασκευής ή λειτουργίας,- για τις υπάρχουσες μονάδες, εντός 2 ετών μετά την ημερομηνία που αναφέρεται άρθρο 24 παράγραφος 1,- αμελλητί, κατόπιν περιοδικών επανεξετάσεων, όπως απαιτείται βάσει της παραγράφου 5.4. Πριν το αρμόδιο πρόσωπο αρχίσει την κατασκευή ή τη λειτουργία ή, στις περιπτώσεις που αναφέρει η παράγραφος 3, δεύτερη και τρίτη περίπτωση, εντός έτους από την υποβολή της έκθεσης ασφαλείας, η αρμόδια αρχή:- αποστέλλει επιστολή στο αρμόδιο πρόσωπο, στην οποία του αναφέρει ότι η έκθεση είναι ικανοποιητική ή- ζητά περαιτέρω πληροφορίες, που πρέπει να παρασχεθούν εντός 3 μηνών ή- απαγορεύει την έναρξη λειτουργίας ή τη συνέχιση της λειτουργίας της εν λόγω μονάδας, σύμφωνα με τις εξουσίες και διαδικασίες που καθορίζονται στο άρθρο 17.Σε περίπτωση που η αρμόδια αρχή ζητήσει συμπληρωματικές πληροφορίες, τα πορίσματά της από την εξέταση της έκθεσης πρέπει να κοινοποιηθούν στο αρμόδιο πρόσωπο εντός 6 μηνών από την υποβολή των απαιτουμένων πληροφοριών.5. Η έκθεση ασφαλείας επανεξετάζεται και, εν ανάγκη, προσαρμόζεται περιοδικά στα σύγχρονα δεδομένα, ως εξής:- τουλάχιστον κάθε 5 χρόνια,- οποτεδήποτε, κατόπιν ρητού αιτήματος της αρμόδιας αρχής,- οποτεδήποτε, ώστε να λαμβάνονται υπόψη, εν ανάγκη, οι νέες τεχνικές γνώσεις σχετικά με την ασφάλεια, καθώς και οι εξελίξεις των γνώσεων σχετικά με την εκτίμηση των κινδύνων.6. Στις περιπτώσεις που η αρμόδια αρχή πείθεται ότι οι συγκεκριμένες ουσίες που υπάρχουν στη μονάδα ή σε οιοδήποτε μέρος της ίδιας της μονάδας δεν είναι σε θέση να δημιουργήσουν κίνδυνο σοβαρού ατυχήματος, το κράτος μέλος δύναται να περιορίσει τις πληροφορίες, τις οποίες απαιτείται να αναφέρει η έκθεση ασφαλείας, μόνο σε εκείνα τα θέματα που σχετίζονται με την πρόληψη των υπολοίπων κινδύνων σοβαρού ατυχήματος και τον περιορισμό των συνεπειών τους επί του ανθρώπου και του περιβάλλοντος.7. Τα κράτη μέλη φροντίζουν ώστε η αρμόδια αρχή να δημοσιεύει τα κριτήρια που σκοπεύει να χρησιμοποιήσει για να αποφασίσει ότι μια ουσία ή μονάδα δεν είναι σε θέση να δημιουργήσουν κίνδυνο σοβαρού ατυχήματος σύμφωνα με την παράγραφο 6 και κοινοποιεί αντίγραφο των προαναφερθέντων κριτηρίων στην Επιτροπή. Η Επιτροπή, εν ανάγκη, καθορίζει εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.8. Τα κράτη μέλη ενημερώνουν την Επιτροπή σχετικά με τα κριτήρια που χρησιμοποιούν για:- τις μεθόδους και διαδικασίες ανάλυσης και εκτίμησης των κινδύνων 7- τα συστήματα διαχείρισης της ασφαλείας, συμπεριλαμβανομένων των μεθόδων και διαδικασιών για του έλεγχο ασφαλείας 7- την αξιοπιστία των τεχνικών συστημάτων και ρυθμίσεων για την πρόληψη ατυχημάτων.Η Επιτροπή, εν ανάγκη, καθορίζει εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.Άρθρο 10 1. Σε περίπτωση μετατροπών σε μια εγκατάσταση, χώρο αποθήκευσης ή μονάδα, οι οποίες ενδέχεται να έχουν σημαντικές συνέπειες όσον αφορά τους κινδύνους σοβαρού ατυχήματος, τα κράτη μέλη εξασφαλίζουν ότι το αρμόδιο πρόσωπο:- Επανεξετάζει και, εν ανάγκη, αναθεωρεί την πολιτική πρόληψης σοβαρών ατυχημάτων, καθώς και τα διαχειριστικά συστήματα και διαδικασίες που αναφέρονται στο άρθρο 6 παράγραφος 1,- επανεξετάζει και, εν ανάγκη, αναθεωρεί την έκθεση ασφαλείας και ενημερώνει την αρμόδια αρχή, για τις λεπτομέρειες της εν λόγω αναθεώρησης πριν από τη μετατροπή αυτή.Άρθρο 11 1. Τα κράτη μέλη εξασφαλίζουν ότι για όλες τις μονάδες για τις οποίες εφαρμόζεται το άρθρο 9:α) το αρμόδιο πρόσωπο καταρτίζει εσωτερικό σχέδιο έκτακτης ανάγκης όσον αφορά τα μέτρα που πρέπει να ληφθούν εντός της μονάδας:- για τις νέες μονάδες, πριν από την έναρξη λειτουργίας,- για τις υπάρχουσες μονάδες, που προηγουμένως δεν καλύπτονταν από την οδηγία 82/501/ΕΟΚ, εντός έτους μετά την ημερομηνία που αναφέρεται στο άρθρο 24 παράγραφος 1,- για τις λοιπές μονάδες, έως την ημερομηνία που αναφέρεται στο άρθρο 24 παράγραφος 1 7β) το αρμόδιο πρόσωπο έχει παράσχει στις αρχές που ορίζει το κράτος μέλος για να καθορίσουν τα εσωτερικά σχέδια έκτακτης ανάγκης, τις αναγκαίες πληροφορίες ώστε να καταστεί δυνατή η κατάρτιση εξωτερικών σχεδίων έκτακτης ανάγκης:- για τις νέες μονάδες, εντός 4 έως 8 μηνών πριν από την έναρξη κατασκευής ή λειτουργίας,- για τις υπάρχουσες μονάδες, που προηγουμένως δεν καλύπτονταν από την οδηγία 82/501/ΕΟΚ, εντός δύο ετών μετά την ημερομηνία που αναφέρεται στο άρθρο 24 παράγραφος 1,- για τις λοιπές μονάδες, έως την ημερομηνία που αναφέρεται στο άρθρο 24 παράγραφος 1 7γ) οι αρχές, που ορίζει το κράτος μέλος για τον σκοπό αυτό, έχουν καταρτίσει εξωτερικό σχέδιο έκτακτης ανάγκης για ενέργειες εκτός της μονάδας:- για τις νέες μονάδες, πριν από την έναρξη λειτουργίας,- για τις υπάρχουσες μονάδες, που προηγουμένως δεν καλύπτονταν από την οδηγία 82/501/ΕΟΚ, το αργότερο έξι μήνες μετά την παραλαβή των πληροφοριών που θεωρήθηκαν αναγκαίες από την αρμόδια αρχή δυνάμει του παρόντος άρθρου,- για τις λοιπές μονάδες, έως την ημερομηνία που αναφέρεται στο άρθρο 24 παράγραφος 1.2. Τα σχέδια έκτακτης ανάγκης πρέπει να καταρτισθούν με σκοπό:- την ανακοπή και τον έλεγχο περιστατικών, ούτως ώστε να ελαχιστοποιούνται οι επιπτώσεις τους και να περιορίζονται οι ζημίες επί του ανθρώπου και του περιβάλλοντος,- την εφαρμογή μέτρων αντιμετώπισης για την προστασία του ανθρώπου και του περιβάλλοντος από τις επιπτώσεις σοβαρών ατυχημάτων,- την ανακοίνωση σχετικών πληροφοριών στο κοινό και σε άλλες ενδιαφερόμενες υπηρεσίες ή αρχές της περιοχής,- την πρόβλεψη για την αποκατάσταση και τον καθαρισμό του περιβάλλοντος κατόπιν σοβαρού ατυχήματος.Τα σχέδια έκτακτης ανάγκης περιέχουν τις πληροφορίες που παρατίθενται στο παράρτημα ΙΙΙ.3. Με την επιφύλαξη των υποχρεώσεων των αρμοδίων αρχών, τα κράτη μέλη φροντίζουν να προσφέρεται η ευκαιρία συμβολής στην προπαρασκευή σχεδίων έκτακτης ανάγκης που καταρτίζονται για την εφαρμογή της παρούσας οδηγίας:- στην περίπτωση εσωτερικών και εξωτερικών σχεδίων έκτακτης ανάγκης, σε προσωπικό εντός της μονάδας και- στην περίπτωση εξωτερικών σχεδίων έκτακτης ανάγκης, στο κοινό το οποίο ενδέχεται να υποστεί ζημίες.4. Τα κράτη μέλη καθιερώνουν σύστημα που εξασφαλίζει ότι τα εσωτερικά και εξωτερικά σχέδια έκτακτης ανάγκης επανεξετάζονται, υποβάλλονται σε δοκιμές και, εν ανάγκη, αναθεωρούνται και εκσυγχρονίζονται από τα αρμόδια πρόσωπα και τις ορισθείσες αρχές κατά ενδεδειγμένα χρονικά διαστήματα, όχι μεγαλύτερα των τριών ετών. Η διεξαγόμενη επανεξέταση λαμβάνει υπόψη αλλαγές που λαμβάνουν χώρα στις σχετικές μονάδες, στις σχετικές υπηρεσίες έκτακτης ανάγκης, νέες τεχνικές γνώσεις, καθώς και γνώσεις όσον αφορά την αντιμετώπιση σοβαρών ατυχημάτων.5. Τα κράτη μέλη καθιερώνουν σύστημα που εξασφαλίζει ότι τα σχέδια έκτακτης ανάγκης τίθενται σε εφαρμογή, χωρίς καθυστέρηση, από το καθορισμένο πρόσωπο ή την ορισθείσα αρχή, κάθε φορά που- συμβαίνει σοβαρό ατύχημα ή- συμβαίνει ένα ανεξέλεγκτο γεγονός, το οποίο από τη φύση του ευλόγως μπορεί να αναμένεται ότι θα καταλήξει σε σοβαρό ατύχημα.6. Σε περίπτωση που μια έκθεση ασφαλείας καταδεικνύει, κατά τρόπο ικανοποιητικό για την αρμόδια αρχή, ότι η μονάδα δεν είναι σε θέση να δημιουργήσει κίνδυνο σοβαρού ατυχήματος πέραν των ορίων της, δεν ισχύουν οι απαιτήσεις κατάρτισης εξωτερικού σχεδίου έκτακτης ανάγκης της παραγράφου 1.7. Τα κράτη μέλη φροντίζουν ώστε η αρμόδια αρχή να δημοσιεύει τα κριτήρια που προτίθεται να χρησιμοποιήσει προκειμένου να αποφασίσει εάν μια μονάδα δεν είναι πράγματι σε θέση να δημιουργήσει κίνδυνο σοβαρού ατυχήματος πέραν των ορίων της, σύμφωνα με την παράγραφο 6, και διαβιβάζει αντίγραφο των προαναφερθέντων κριτηρίων στην Επιτροπή. Η Επιτροπή, εν ανάγκη, καθορίζει εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.Άρθρο 12 1. Τα κράτη μέλη φροντίζουν ώστε μεταξύ των στόχων της πολιτικής τους χρήσεως γης να συγκαταλέγεται η πρόληψη σοβαρών ατυχημάτων και ο περιορισμός των συνεπειών τους. Επιτυγχάνουν το στόχο αυτό μέσω ελέγχων που αφορούνα) την εγκατάσταση νέων μονάδων 7β) μετατροπές σε υπάρχουσες μονάδες, οι οποίες καλύπτονται από το άρθρο 10 7γ) ανέγερση νέων εγκαταστάσεων που γειτνιάζουν με ήδη υπάρχουσες μονάδες, όταν η εγκατάσταση της μονάδας ή οι νέες εγκαταστάσεις ενδέχεται να αυξήσουν τον κίνδυνο ή τις συνέπειες σοβαρού ατυχήματος.Τα κράτη μέλη φροντίζουν ώστε η πολιτική τους χρήσεως γης και οι διαδικασίες για την εφαρμογή της να λαμβάνουν υπόψη την ανάγκη διαχωρισμού, σε μακροπρόθεσμη βάση, των μονάδων των υποκειμένων στην παρούσα οδηγία από κατοικημένες περιοχές, περιοχές μεγάλης προσέλευσης του κοινού και περιοχές ιδιαίτερης φυσικής ευαισθησίας ή ενδιαφέροντος, καθώς και την ανάγκη να διευκολυνθεί ο σχεδιασμός μέτρων έκτακτης ανάγκης σε περίπτωση σοβαρού ατυχήματος.2. Τα κράτη μέλη εξασφαλίζουν ότι όλες οι αρμόδιες αρχές και όλες οι αρχές χωροταξίας που είναι υπεύθυνες για τη λήψη αποφάσεων όσον αφορά την εγκατάσταση και τη χρήση γης, καθιερώνουν κατάλληλες διαδικασίες διαβούλευσης για να διευκολύνουν την εφαρμογή της πολιτικής που καθορίζεται σύμφωνα με την παράγραφο 1. Οι διαδικασίες είναι οργανωμένες κατά τρόπο ώστε να εξασφαλίζεται ότι, όταν λαμβάνονται αποφάσεις, παρέχονται τεχνικές συμβουλές σχετικά με τους κινδύνους που προέρχονται από τη μονάδα, είτε κατά περίπτωση, είτε επί γενικής βάσεως.3. Τα κράτη μέλη ενημερώνουν την Επιτροπή σχετικά με τα κριτήρια εγκατάστασης και σχεδιασμού χρήσεως γης τα οποία χρησιμοποιούν για τους σκοπούς της παραγράφου 1. Η Επιτροπή, εν ανάγκη, καθορίζει κατευθυντήριες γραμμές όσον αφορά τα εν λόγω κριτήρια, σύμφωνα με τη διαδικασία που προβλέπεται στο άρθρο 22.Άρθρο 13 1. Τα κράτη μέλη φροντίζουν για την παροχή πληροφοριών σχετικά με τα μέτρα ασφαλείας και με την ορθή συμπεριφορά σε περίπτωση ατυχήματος, χωρίς να πρέπει να υποβληθεί σχετικό αίτημα, σε άτομα που ενδέχεται να υποστούν βλάβη από σοβαρό ατύχημα που προέρχεται από μονάδα που αναφέρεται στο άρθρο 9. Οι πληροφορίες αυτές επανεξετάζονται ανά διετία και, εν ανάγκη, επαναλαμβάνονται και προσαρμόζονται στα σύγχρονα δεδομένα, τουλάχιστον σε περίπτωση μετατροπής, κατά την έννοια του άρθρου 10. Πρέπει επίσης να ευρίσκονται μονίμως στη διάθεση του κοινού. Το μέγιστο χρονικό διάστημα μεταξύ των επαναλήψεων της πληροφόρησης του κοινού δεν πρέπει να υπερβαίνει, σε καμία περίπτωση, τα τέσσερα έτη.Οι πληροφορίες αυτές περιέχουν, τουλάχιστον, τα στοιχεία που παρατίθενται στο παράρτημα IV.2. Τα ενδιαφερόμενα κράτη μέλη θέτουν, ταυτοχρόνως, στη διάθεση των άλλων κρατών μελών, τα οποία ενδέχεται να πληγούν σε περίπτωση σοβαρού ατυχήματος που πηγάζει από μια μονάδα, κατά την έννοια του άρθρου 9, επαρκείς πληροφορίες που καθιστούν δυνατή την προπαρασκευή σχεδίων έκτακτης ανάγκης, όπου χρειάζεται, και τις ίδιες πληροφορίες που παρέχουν σε εθνικό επίπεδο. Οι πληροφορίες αυτές επανεξετάζονται, επαναλαμβάνονται και προσαρμόζονται στα σύγχρονα δεδομένα κατά τα ίδια χρονικά διαστήματα με αυτά που προβλέπονται στην παράγραφο 1.3. Όταν το σχετικό κράτος μέλος έχει αποφανθεί ότι μια μονάδα, που ευρίσκεται κοντά στα σύνορα με άλλο κράτος μέλος, δεν είναι σε θέση να δημιουργήσει κίνδυνο σοβαρού ατυχήματος πέραν των ορίων της σύμφωνα με το άρθρο 11 παράγραφος 6 και επομένως, δεν απαιτείται να καταρτισθεί εξωτερικό σχέδιο έκτακτης ανάγκης σύμφωνα με το άρθρο 11 παράγραφος 1, ενημερώνει το άλλο κράτος μέλος.4. Τα κράτη μέλη μεριμνούν ώστε η έκθεση ασφαλείας να ευρίσκεται στα διάθεση του κοινού. Το αρμόδιο πρόσωπο δύναται να ζητήσει από την αρμόδια αρχή να μην κοινοποιήσει ορισμένα μέρη της έκθεσης, για λόγους βιομηχανικού, εμπορικού ή προσωπικού απορρήτου, δημόσιας ασφάλειας ή εθνικής άμυνας. Στις εν λόγω περιπτώσεις, το αρμόδιο πρόσωπο, κατόπιν συμφωνίας της αρμόδιας αρχής, παρέχει στην αρχή, και διαθέτει στο κοινό, μια τροποποιημένη έκθεση, στην οποία δεν περιλαμβάνονται τα θέματα αυτά.5. Τα κράτη μέλη εξασφαλίζουν τη δυνατότητα συμμετοχής του κοινού στις σχετικές διαδικασίες και συζητήσεις, όσον αφορά- σχεδιασμό για ανέγερση νέων μονάδων που αναφέρονται στο άρθρο 9, μετατροπές σε υπάρχουσες μονάδες κατά την έννοια του άρθρου 10, εφόσον οι μετατροπές αυτές υπόκεινται σε σχεδιασμό, προβλεπόμενο από την παρούσα οδηγία, καθώς και ανέγερση νέων εγκαταστάσεων σε ήδη υπάρχουσες μονάδες,- τις πολιτικές και τα κριτήρια της αρμόδιας αρχής για την αντιμετώπιση κινδύνων σοβαρών ατυχημάτων, καθώς και τις χωροταξικές πολιτικές και διαδικασίες σχετικά με την εγκατάσταση και χρήση γης, που έχουν διαμορφωθεί για την εφαρμογή της παρούσας οδηγίας.6. Στην περίπτωση μονάδων που εμπίπτουν στις διατάξεις του άρθρου 9, τα κράτη μέλη εξασφαλίζουν ότι το αρμόδιο πρόσωπο παρέχει στην αρμόδια αρχή κατάλογο όλων των επικινδύνων ουσιών που υπάρχουν στη μονάδα σε ποσότητα ίση ή ανώτερη από την ποσότητα που αναφέρεται στο παράρτημα I μέρη 1 και 2 στήλη 3, στον οποίο αναγράφονται οι ακόλουθες λεπτομέρειες:- επαρκείς πληροφορίες για την αναγνώριση είτε της επικίνδυνης ουσίας, είτε της κατηγορίας επικινδύνων ουσιών,- ένδειξη της συνολικής ποσότητας που υπάρχει και- διεύθυνση όπου μπορούν να παρασχεθούν συμπληρωματικές πληροφορίες.Ο κατάλογος αυτός ενημερώνεται ετησίως και ευρίσκεται στη διάθεση του κοινού, στους χώρους της μονάδας.Άρθρο 14 1. Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι, όσο το δυνατόν συντομότερα ύστερα από ένα σοβαρό ατύχημα, το αρμόδιο πρόσωπο υποχρεούται, χρησιμοποιώντας τα καταλληλότερα μέσα:α) να ενημερώσει τις αρμόδιες αρχές 7β) να τους παράσχει, μόλις είναι διαθέσιμες, πληροφορίες σχετικά με:- τις περιστάσεις του ατυχήματος,- τις ενεχόμενες επικίνδυνες ουσίες,- τα διαθέσιμα δεδομένα για την εκτίμηση των επιπτώσεων του ατυχήματος επί του ανθρώπου και του περιβάλλοντας και- τα ληφθέντα μέτρα έκτακτης ανάγκης 7γ) να τις πληροφορήσει σχετικά με τα προβλεπόμενα μέτρα για:- την άμβλυνση των μεσοπρόθεσμων και μακροπρόθεσμων επιπτώσεων του ατυχήματος,- την αποφυγή οποιασδήποτε επανάληψης τέτοιου ατυχήματος 7δ) να προσαρμόσει αναλόγως τις παρεχόμενες πληροφορίες, εάν η περαιτέρω έρευνα αποκαλύψει πρόσθετα στοιχεία, τα οποία μεταβάλλουν τις πληροφορίες αυτές ή ανατρέπουν τα εξαχθέντα πορίσματα.2. Τα κράτη μέλη απαιτούν από τις αρμόδιες αρχές:α) να εξασφαλίσουν τη λήψη κάθε μέτρου έκτακτης ανάγκης, καθώς και κάθε μέτρου μεσοπρόθεσμης και μακροπρόθεσμης εμβελείας που κρίνεται απαραίτητο 7β) να συλλέξουν, μέσω επιθεωρήσεων, ερευνών ή άλλων ενδεδειγμένων τρόπων, τις απαραίτητες πληροφορίες για μια πλήρη ανάλυση των τεχνικών, οργανωτικών και διαχειριστικών πτυχών του σοβαρού ατυχήματος 7γ) να προβούν σε ενδεδειγμένες ενέργειες ώστε να εξασφαλίσουν ότι το αρμόδιο πρόσωπο λαμβάνει κάθε αναγκαίο επανορθωτικό μέτρο καιδ) να διατυπώσουν συστάσεις για μελλοντικά προληπτικά μέτρα.3. Τα κράτη μέλη γνωστοποιούν στην Επιτροπή τα κριτήρια που εφαρμόζουν για τη δήλωση σοβαρών ατυχημάτων δυνάμει των άρθρων 14 και 15. Εάν είναι αναγκαίο, η Επιτροπή καθορίζει κατευθυντήριες γραμμές για τα κριτήρια αυτά σύμφωνα με τη διαδικασία του άρθρου 22.Άρθρο 15 1. Για σκοπούς πρόληψης και περιορισμού των σοβαρών ατυχημάτων, τα κράτη μέλη ενημερώνουν την Επιτροπή, το συντομότερο δυνατόν, σχετικά με σοβαρά ατυχήματα που πρέπει να δηλώνονται, τα οποία συνέβησαν στο έδαφός τους και της αναφέρουν τις ακόλουθες βασικές λεπτομέρειες:α) κράτος μέλος, ονομασία και διεύθυνση της αρχής που είναι υπεύθυνη για τη δήλωση 7β) ημερομηνία, ώρα και τόπο όπου συνέβη το σοβαρό ατύχημα, συμπεριλαμβανομένου και του πλήρους ονόματος του αρμοδίου προσώπου και της διεύθυνσης της σχετικής μονάδας 7γ) σύντομη περιγραφή των περιστάσεων του ατυχήματος, με μνεία των ενεχομένων επικινδύνων ουσιών, και των αμέσων επιπτώσεων επί του ανθρώπου και του περιβάλλοντος 7δ) σύντομη περιγραφή των ληφθέντων μέτρων έκτακτης ανάγκης και των απαραιτήτων αμέσων προφυλάξεων για την αποφυγή επανάληψης του ατυχήματος.2. Τα κράτη μέλη, μετά τη συλλογή των πληροφοριών κατά την έννοια του άρθρου 14, ενημερώνουν την Επιτροπή για τα αποτελέσματα της ανάλυσής τους και διατυπώνουν συστάσεις, χρησιμοποιώντας ένα έντυπο το οποίο καθορίζεται και επανεξετάζεται τακτικά από την Επιτροπή σύμφωνα με τη διαδικασία που προβλέπεται στο άρθρο 22.Τα κράτη μέλη δεν δύνανται να καθυστερήσουν την αναφορά των πληροφοριών αυτών παρά μόνον για να επιτρέψουν να περατωθούν δικαστικές διαδικασίες, σε περίπτωση που η αναφορά των εν λόγω πληροφοριών ενδέχεται να επηρεάσει τις διαδικασίες αυτές.3. Τα κράτη μέλη γνωστοποιούν στην Επιτροπή την ονομασία και τη διεύθυνση κάθε οργανισμού ο οποίος ενδεχομένως διαθέτει πληροφορίες σχετικές με σοβαρά ατυχήματα και είναι σε θέση να συμβουλεύσει τις αρμόδιες αρχές άλλων κρατών μελών που πρέπει να επέμβουν σε περίπτωση τέτοιου ατυχήματος.Άρθρο 16 Τα κράτη μέλη συστήνουν ή ορίζουν την αρμόδια αρχή ή αρχές οι οποίες είναι υπεύθυνες για τον σχεδιασμό, τη διοργάνωση, τη χορήγηση άδειας λειτουργίας και την επιτήρηση των δραστηριοτήτων των μονάδων που καλύπτονται από την παρούσα οδηγία.Άρθρο 17 1. Τα κράτη μέλη απαγορεύουν τη λειτουργία ή την έναρξη λειτουργίας κάθε μονάδας, εγκατάστασης ή χώρου αποθήκευσης, ή κάθε μέρους τους, σύμφωνα με το παρόν άρθρο, εάν:η συνέχιση της λειτουργίας της μονάδας, της εγκατάστασης ή του χώρου αποθήκευσης, ή μέρους των, συνεπάγεται επικείμενο κίνδυνο να συμβεί σοβαρό ατύχημα.Τα κράτη μέλη δύνανται να απαγορεύσουν τη λειτουργία ή την έναρξη λειτουργίας κάθε μονάδας, εγκατάστασης ή χώρου αποθήκευσης, ή κάθε μέρους τους, σύμφωνα με το παρόν άρθρο, εάν:- το αρμόδιο πρόσωπο δεν έχει υποβάλει την κοινοποίηση, τις εκθέσεις ή άλλες πληροφορίες που απαιτούνται βάσει της οδηγίας εντός της καθορισμένης προθεσμίας,- δεν έχει καταρτισθεί εξωτερικό σχέδιο έκτακτης ανάγκης εντός της καθορισμένης προθεσμίας.Τα κράτη μέλη, βάσει των νομοθετικών τους ρυθμίσεων, εξασφαλίζουν ότι εάν η αρμόδια αρχή απαγορεύσει τη λειτουργία ή την έναρξη λειτουργίας μιας μονάδας, εγκατάστασης ή χώρου αποθήκευσης, ή κάθε μέρους των, επειδή δεν έχει καταρτισθεί εξωτερικό σχέδιο έκτακτης ανάγκης εντός της καθορισμένης προθεσμίας, το αρμόδιο πρόσωπο δικαιούται να ζητήσει αποζημίωση, από τις αρχές που είναι υπεύθυνες για την κατάρτιση των εν λόγω σχεδίων, για οιαδήποτε δαπάνη στην οποία υποβάλλεται λόγω της απαγόρευσης.2. Τα κράτη μέλη, εξασφαλίζουν ότι τα αρμόδια πρόσωπα έχουν τη δυνατότητα προσφυγής κατά της απαγόρευσης από την αρμόδια αρχή, υπό τους όρους της παραγράφου 1, ενώπιον του αρμοδίου οργάνου, σύμφωνα με το εθνικό δίκαιο και διαδικασίες. Κατόπιν της προσφυγής, η απαγόρευση μπορεί να ακυρωθεί, να τροποποιηθεί ή να επικυρωθεί. Κατά τη διάρκεια της προσφυγής, η απαγόρευση από την αρμόδια αρχή παραμένει εν ισχύι.Άρθρο 18 1. Τα κράτη μέλη λαμβάνουν μέτρα ώστε να εξασφαλίσουν ότι οι αρμόδιες αρχές οργανώνουν ένα σύστημα επιθεωρήσεων ή άλλων μέτρων ελέγχου που αρμόζουν στον τύπο της συγκεκριμένης μονάδας. Οι επιθεωρήσεις ή μέτρα ελέγχου δεν εξαρτώνται από την παραλαβή της έκθεσης ασφαλείας, που αναφέρεται στο άρθρο 9 παράγραφος 1, ή άλλων υποβαλλόμενων εκθέσεων. Οι εν λόγω επιθεωρήσεις ή λοιπά μέτρα ελέγχου επαρκούν για τη διεξαγωγή οργανωμένης και συστηματικής εξέτασης των συστημάτων, τεχνικής, οργανωτικής και διαχειριστικής φύσεως, που υπάρχουν στη μονάδα, προκειμένου να επιβεβαιωθεί, ιδιαίτερα:- ότι το αρμόδιο πρόσωπο είναι σε θέση να αποδείξει ότι έχει λάβει τα ενδεδειγμένα μέτρα, σε σχέση με τις διάφορες σχετικές δραστηριότητες της μονάδας του, για την πρόληψη σοβαρών ατυχημάτων,- ότι το αρμόδιο πρόσωπο είναι σε θέση να αποδείξει ότι έχει παράσχει τα ενδεδειγμένα μέσα για τον περιορισμό των συνεπειών σοβαρών ατυχημάτων στον χώρο της μονάδας του και εκτός αυτής,- ότι τα δεδομένα και οι πληροφορίες που περιέχει η έκθεση ασφαλείας, ή άλλη υποβαλλόμενη έκθεση, αντικατοπτρίζουν επαρκώς την κατάσταση στη μονάδα του,- ότι έχουν παρασχεθεί οι πληροφορίες στο κοινό, όπως απαιτείται βάσει του άρθρου 13 παράγραφος 1.2. Το σύστημα επιθεωρήσεων που ορίζεται στην παράγραφο 18.1 προβλέπει τουλάχιστον τα ακόλουθα:α) καθήκοντα διαχείρισης ασκεί κατάλληλα ειδικευμένο και καταρτισμένο άτομο, στην υπηρεσία της αρμόδιας αρχής 7β) οι επιθεωρήσεις διενεργούνται από κατάλληλα ειδικευμένα και καταρτισμένα άτομα 7γ) όλες οι επιχειρήσεις αποτελούν αντικείμενο ενός συστηματικού προγράμματος επιθεωρήσεων. Διεξάγεται τουλάχιστον μία επιτόπια επιθεώρηση κάθε 12 μήνες από την αρμόδια αρχή σε κάθε μονάδα που καλύπτεται από το άρθρο 9, εκτός εάν η αρμόδια αρχή έχει καθιερώσει πρόγραμμα επιθεωρήσεων που προβλέπει μεγαλύτερο χρονικό διάστημα μεταξύ των εν λόγω επιθεωρήσεων, βάσει συστηματικής εκτίμησης των κινδύνων σοβαρού ατυχήματος στη συγκεκριμένη μονάδα 7δ) μετά το πέρας κάθε επιθεώρησης, συντάσσεται, από το άτομο που διενεργεί την επιθεώρηση, έκθεση, που συμπεριλαμβάνει πορίσματα και περαιτέρω ενέργειες, προκειμένου να υποβληθεί προς εξέταση στον διαχειριστή που ορίζει η αρμόδια αρχή 7ε) για κάθε επιθεώρηση που διεξάγει η αρμόδια αρχή δίδεται συνέχεια σε συνεργασία με τη διεύθυνση της μονάδας, το αργότερο εντός τριών μηνών από τη διενέργεια της επιθεώρησης.3. Η αρμόδια αρχή δύναται να απαιτήσει από το αρμόδιο πρόσωπο να παράσχει οιαδήποτε αναγκαία συμπληρωματική πληροφορία θα της επιτρέψει να εκτιμήσει δεόντως την δυνατότητα να συμβεί σοβαρό ατύχημα και να προσδιορίσει την ενδεχόμενη αυξημένη πιθανότητα ή/και συνέπειες σοβαρών ατυχημάτων, θα επιτρέψει την κατάρτιση εξωτερικού σχεδίου επείγουσας ανάγκης, καθώς και την παροχή πληροφοριών όσον αφορά την εγκατάσταση και τη χρήση γης, όπως επίσης και να ληφθούν υπόψη ουσίες, οι οποίες, λόγω της φυσικής μορφής τους, των ιδιαίτερων συνθηκών ή της θέσης τους, μπορεί να απαιτήσουν επιπλέον εξέταση.4. Τα κράτη μέλη εξασφαλίζουν ότι διατίθενται επαρκείς και ενδεδειγμένοι πόροι, μεταξύ άλλων χρηματοδοτικοί, τεχνικοί και ανθρώπινοι, στην αρμόδια αρχή, στην αρχή στην οποία έχει ανατεθεί η κατάρτιση των εξωτερικών σχεδίων έκτακτης ανάγκης, καθώς και σε κάθε άλλη αρχή στην οποία το κράτος μέλος έχει αναθέσει την επίτευξη των στόχων και την άσκηση δραστηριοτήτων που απαιτούνται βάσει της παρούσας οδηγίας.5. Τα κράτη μέλη ενημερώνουν την Επιτροπή σχετικά με τα κριτήρια που εφαρμόζουν για την καθιέρωση και τη διαχείριση των προγραμμάτων και διαδικασιών επιθεωρήσεων. Η Επιτροπή εγκρίνει, εν ανάγκη, εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.Άρθρο 19 1. Η Επιτροπή καταρτίζει και διατηρεί στη διάθεση των κρατών μελών ένα μητρώο και σύστημα πληροφόρησης, που περιέχουν, ιδιαίτερα, λεπτομέρειες για τα σοβαρά ατυχήματα τα οποία συνέβησαν στην επικράτεια των κρατών μελών, με στόχους:α) την ταχεία διάδοση, προς όλες τις αρμόδιες αρχές, των πληροφοριών που παρέχονται από τα κράτη μέλη σύμφωνα με το άρθρο 15 παράγραφος 1 7β) τη γνωστοποίηση στις αρμόδιες αρχές της ανάλυσης των αιτίων σοβαρών ατυχημάτων και των διδαγμάτων που αποκομίσθηκαν 7γ) την παροχή πληροφοριών στις αρμόδιες αρχές σχετικά με προληπτικά μέτρα 7δ) την παροχή πληροφοριών σχετικά με οργανισμούς δυνάμενους να παράσχουν συμβουλές ή πληροφορίες σχετικές με την εμφάνιση, την πρόληψη και τον μετριασμό των σοβαρών ατυχημάτων.Το μητρώο και σύστημα πληροφόρησης, τα οποία περιλαμβάνουν λεπτομέρειες για τα σοβαρά ατυχήματα που συνέβησαν, περιέχουν τουλάχιστον:α) τις πληροφορίες που παρέχονται από τα κράτη μέλη σύμφωνα με το άρθρο 15 παράγραφος 1 7β) ανάλυση των αιτίων των ατυχημάτων 7γ) διδάγματα που αποκομίσθηκαν από τα ατυχήματα 7δ) προληπτικά μέτρα που απαιτούνται για την αποφυγή επανάληψης του ατυχήματος 72. Η πρόσβαση στο μητρώο και σύστημα πληροφοριών που αναφέρεται στην παράγραφο 1 είναι ελεύθερη για τις κρατικές υπηρεσίες των κρατών μελών, τις βιομηχανικές και εμπορικές ενώσεις, τα συνδικάτα, τους μη κυβερνητικούς οργανισμούς που ασχολούνται με την προστασία του περιβάλλοντος, καθώς και για άλλους διεθνείς ή ερευνητικούς οργανισμούς που αναπτύσσουν δραστηριότητες στον εν λόγω τομέα.3. Τα κράτη μέλη υποβάλλουν στην Επιτροπή ετήσια έκθεση, στην οποία αναφέρουν τον αριθμό και τους τύπους μονάδων που καλύπτονται από τα άρθρα 6 και 9, τον αριθμό των εκθέσεων ασφαλείας που ελήφθησαν, τον αριθμό των καταρτισθέντων εσωτερικών και εξωτερικών σχεδίων έκτακτης ανάγκης και τον αριθμό των επιθεωρήσεων που διενεργήθηκαν. Η Επιτροπή δημοσιεύει σύνοψη των πληροφοριών αυτών ετησίως.Άρθρο 20 1. Οι πληροφορίες που λαμβάνουν οι αρμόδιες αρχές και η Επιτροπή δυνάμει της παρούσας οδηγίας είναι εμπιστευτικές μόνον εφόσον αφορούν:- το απόρρητο των διαδικασιών των αρμοδίων αρχών, ή της Επιτροπής,- το απόρρητο των διεθνών σχέσεων και της εθνικής άμυνας,- τη δημόσια ασφάλεια ή άλλα θέματα ασφαλείας,- θέματα τα οποία είναι ή ήταν υπό εκδίκαση ή για τα οποία διεξάγεται ανάκριση (συμπεριλαμβανομένης και της πειθαρχικής) ή τα οποία αποτελούν αντικείμενο προκαταρκτικής εξέτασης,- εμπορικό και βιομηχανικό απόρρητο, συμπεριλαμβανομένης της πνευματικής ιδιοκτησίας,- το απόρρητο προσωπικών δεδομένων ή/και φακέλων,- υλικό που προμηθεύει τρίτος, χωρίς ο τρίτος να έχει νόμιμη υποχρέωση 72. Εντούτοις, η παρούσα οδηγία δεν δύναται να εμποδίσει τη σύναψη συμφωνιών μεταξύ ενός κράτους μέλους και τρίτων χωρών σχετικά με την ανταλλαγή πληροφοριών τις οποίες έχει αποκτήσει μέσω των δικών του μηχανισμών, με την εξαίρεση εκείνων που έχουν ληφθεί μέσω των κοινοτικών διαδικασιών για την ανταλλαγή πληροφοριών, οι οποίες καθιερώνονται με την παρούσα οδηγία.Άρθρο 21 Η διαδικασία που ορίζεται στο άρθρο 22 ακολουθείται για την προσαρμογή των παραρτημάτων της παρούσας οδηγίας στην τεχνική πρόοδο και για τον καθορισμό: των εναρμονισμένων κριτηρίων που αναφέρονται στο άρθρο 8 παράγραφος 3, στο άρθρο 9 παράγραφος 8, στο άρθρο 11 παράγραφος 7, στο άρθρο 14 παράγραφος 3 και στο άρθρο 18 παράγραφος 5, των κατευθυντηρίων γραμμών που αναφέρονται στο άρθρο 12 παράγραφος 3 και του εντύπου δηλώσεως που αναφέρεται στο άρθρο 15 παράγραφος 2.Άρθρο 22 Κάθε φορά που γίνεται αναφορά στο παρόν άρθρο, εφαρμόζεται η ακόλουθη διαδικασία:Η Επιτροπή επικουρείται από μια επιτροπή, συμβουλευτικού χαρακτήρα, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.Άρθρο 23 Η οδηγία 82/501/ΕΟΚ καταργείται από την 1η Ιανουαρίου 1996.Άρθρο 24 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία έως την 1η Ιανουαρίου 1996. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν αυτές τις διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 25 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινότητων.Άρθρο 26 Η παρούσα οδηγία απευθύνεται στα κράτη μέλη.(1) ΕΕ αριθ. L 230 της 5. 8. 1982, σ. 1.(2) ΕΕ αριθ. L 377 της 31. 12. 1991, σ. 48.(3) ΕΕ αριθ. C 112 της 20. 12. 1973, σ. 1.ΕΕ αριθ. C 139 της 13. 6. 1977, σ. 1.ΕΕ αριθ. C 46 της 17. 2. 1983, σ. 1.ΕΕ αριθ. C 70 της 18. 3. 1987, σ. 1.ΕΕ αριθ. C 138 της 17. 5. 1993, σ. 1.(4) ΕΕ αριθ. C 328 της 7. 12. 1987, σ. 3.(5) ΕΕ αριθ. C 273 της 26. 10. 1989, σ. 1.(6) ΕΕ αριθ. L 183 της 29. 6. 1989, σ. 1.ΠΑΡΑΡΤΗΜΑ I ΕΦΑΡΜΟΓΗ ΤΗΣ ΟΔΗΓΙΑΣ Το παρόν παράρτημα αφορά την παρουσία επικινδύνων ουσιών σε οποιαδήποτε μονάδα, όπως ορίζεται στην παρούσα οδηγία, και προσδιορίζει τα της εφαρμογής των σχετικών άρθρων.Η παρουσία επικινδύνων ουσιών στο πλαίσιο της παρούσας οδηγίας καλύπτει και την προβλεπόμενη παρουσία τους σε ποσότητες που υπερβαίνουν τις σχετικές οριακές τιμές και την συνεπεία ατυχήματος ενδεχόμενη παρουσία τους σε ποσότητες που υπερβαίνουν τις οριακές τιμές.Τα μείγματα και τα παρασκευάσματα αντιμετωπίζονται κατά τον ίδιο τρόπο όπως οι καθαρές ουσίες, υπό τον όρο ότι παραμένουν σε επίπεδα συγκέντρωσης τα οποία καθορίζονται, ανάλογα με τις ιδιότητές τους, στη σχετική οδηγία ή την τελευταία προσαρμογή στην τεχνική πρόοδο που παρατίθεται στη σημείωση 1, εκτός εάν δίδεται ειδικά ποσοστιαία σύνθεση ή άλλη περιγραφή.Οι ελάχιστες ποσότητες που ορίζονται κατωτέρω αναφέρονται σε καθεμία μονάδα.Οι ποσότητες που πρέπει να ληφθούν υπόψη για την εφαρμογή των σχετικών άρθρων είναι οι μέγιστες ποσότητες οι οποίες ευρίσκονται ή μπορεί να ευρεθούν σ' έναν τόπο σε οποιαδήποτε στιγμή. Οι επικίνδυνες ουσίες που υπάρχουν σε μια μονάδα μόνο σε μεμονωμένη ποσότητα το πολύ ίση προς το 2 % της σχετικής ελάχιστης ποσότητας δεν λαμβάνονται υπόψη για τον υπολογισμό της συνολικής υπάρχουσας ποσότητας. Η μεμονωμένη ποσότητα είναι ποσότητα επικίνδυνης ουσίας που δεν είναι σε θέση να προκαλέσει σοβαρό ατύχημα και που ευρίσκεται σε τέτοιο σημείο της μονάδας, ώστε να μην μπορεί να αποτελέσει το έναυσμα σοβαρού ατυχήματος σε άλλο σημείο του τόπου.Οι παρατιθέμενοι στη σημείωση 4 κανόνες, που διέπουν την πρόσθεση επικινδύνων ουσιών ή κατηγοριών επικινδύνων ουσιών, ισχύουν όπου ενδείκνυται.ΜΕΡΟΣ 1Κατανομαζόμενες ουσίεςΌταν μια ουσία ή ομάδα ουσιών που περιλαμβάνεται στο μέρος 1, εμπίπτει επίσης σε μια κατηγορία του μέρους 2, χρησιμοποιούνται οι ελάχιστες ποσότητες που προβλέπονται στο μέρος 1.>ΘΕΣΗ ΠΗΝΑΚΑ>ΜΕΡΟΣ 2>ΘΕΣΗ ΠΗΝΑΚΑ>ΣΗΜΕΙΩΣΕΙΣ1. Οι ουσίες και τα παρασκευάσματα ταξινομούνται σύμφωνα με τις ακόλουθες οδηγίες (όπως τροποποιήθηκαν) και την τρέχουσα προσαρμογή τους στην τεχνική πρόοδο:- Οδηγία 67/548/ΕΟΚ του Συμβουλίου για την προσέγγιση των νομοθετικών, κανονιστικών και διοικητικών διατάξεων σχετικά με την ταξινόμηση, συσκευασία και επισήμανση των επικινδύνων ουσιών,- Οδηγία 88/389/ΕΟΚ του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την ταξινόμηση, συσκευασία και επισήμανση των επικινδύνων παρασκευασμάτων,- Οδηγία 78/631/ΕΟΚ του Συμβουλίου για την προσέγγιση της νομοθεσίας των κρατών μελών σχετικά με την ταξινόμιση, συσκευασία και επισήμανση των επικινδύνων παρασκευασμάτων (παρασιτοκτόνων).Στην περίπτωση ουσιών και παρασκευασμάτων που δεν έχουν ταξινομηθεί με βάση κάποια από τις ανωτέρω οδηγίες, αλλά που εντούτοις υπάρχουν, ή ενδέχεται να υπάρχουν, σε μια μονάδα και που εμφανίζουν, ή ενδέχεται να εμφανίσουν, υπό τις συνθήκες που επικρατούν στη μονάδα, ισοδύναμες ιδιότητες όσον αφορά τη δυνατότητα πρόκλησης σοβαρών ατυχημάτων, τηρούνται οι διαδικασίες για προσωρινή ταξινόμηση σύμφωνα με το σχετικό άρθρο της ανάλογης οδηγίας.Στην περίπτωση ουσιών και παρασκευασμάτων με ιδιότητες που επιτρέπουν ταξινόμηση σε περισσότερες της μιας κατηγορίες, για τους σκοπούς της παρούσας οδηγίας, ισχύουν τα κατώτερα όρια.Για τους σκοπούς της παρούσας οδηγίας, καταρτίζεται, ενημερώνεται τακτικά, και εγκρίνεται σύμφωνα με τη διαδικασία που προβλέπεται στο άρθρο 22, κατάλογος που παρέχει πληροφορίες για τις ουσίες και τα παρασκευάσματα.2. Ως ΕΚΡΗΚΤΙΚΗ νοείται:α) μια στερεά ή υγρά ουσία ή μείγμα στερεών ή υγρών ουσιών ή και των δύο, που μπορεί να εκπυρσοκροτήσει, δηλαδή μπορεί να παράγει μεγάλο όγκο αερίων σε υποηχητική ταχύτητα από μικρό όγκο στερεού ή υγρού ήμια στερεά ή υγρά ουσία ή μείγμα στερεών ή υγρών ουσιών ή και των δύο, που έχει σχεδιασθεί κατά τρόπο ώστε να παράγει προωθητικό αποτέλεσμα με την απελευθέρωση μεγάλης ποσότητας αερίων σε υποηχητική ταχύτητα από μικρό όγκο στερεού ή υγρού 7β) εκτός των ουσιών και παρασκευασμάτων που καλύπτει ο ορισμός που δίδεται στο σημείο 2α, εκείνες οι ουσίες ή παρασκευάσματα που ταξινομούνται ως ΕΚΡΗΚΤΙΚΕΣ σύμφωνα με τη σημείωση 1 σε συνδυασμό με την ένδειξη κινδύνου R3 «Σοβαρότατος κίνδυνος έκρηξης με κρούση, τριβή, φωτιά ή άλλες πηγές ανάφλεξης», καθώς και κάθε άλλη ουσία ή παρασκεύασμα που μπορεί να παράγει αποτελέσματα με έκρηξη.3. Ως ΕΥΦΛΕΚΤΕΣ, ΠΟΛΥ ΕΥΦΛΕΚΤΕΣ και ΕΞΑΙΡΕΤΙΚΑ ΕΥΦΛΕΚΤΕΣ ουσίες (κατηγορίες 6, 7 και 8) νοούνται:α) ΕΥΦΛΕΚΤΑ υγρά:ουσίες και παρασκευάσματα που έχουν σημείο ανάφλεξης ίσο ή μεγαλύτερο από 21 °C και μικρότερο ή ίσο προς 55 °C και συντηρούν την καύση 7β) ΠΟΛΥ ΕΥΦΛΕΚΤΑ υγρά:ουσίες και παρασκευάσματα που μπορεί να θερμανθούν και, τελικά, να αναφλεγούν σε επαφή με τον αέρα σε θερμοκρασία περιβάλλοντος χωρίς παροχή ενέργειας, καθώς και ουσίες που έχουν σημείο ανάφλεξης κατώτερο από 55 °C και που παραμένουν σε υγρά κατάσταση υπό πίεση, στις περιπτώσεις όπου ιδιαίτερες συνθήκες επεξεργασίας, όπως υψηλή πίεση και υψηλή θερμοκρασία, μπορεί να προκαλέσουν κινδύνους σοβαρού ατυχήματος 7γ) ΕΞΑΙΡΕΤΙΚΑ ΕΥΦΛΕΚΤΑ αέρια και υγρά:υγρές ουσίες και παρασκευάσματα που έχουν σημείο ανάφλεξης μικρότερο από 0 °C και των οποίων το σημείο βρασμού (ή στην περίπτωση κλίμακας θερμοκρασιών βρασμού, το αρχικό σημείο βρασμού) είναι, υπό κανονική πίεση, μικρότερο ή ίσο προς 35 °C, ΕΞΑΙΡΟΥΜΕΝΩΝ της βενζίνης και των ελαφρών κλασμάτων του πετρελαίου, που υπάγονται στην κατηγορία 7β καιαέριες ουσίες και παρασκευάσματα που είναι εύφλεκτα σε επαφή με τον αέρα σε θερμοκρασία και πίεση περιβάλλοντος, είτε διατηρούνται σε αέρια ή υγρά κατάσταση υπό πίεση, είτε όχι, ΕΞΑΙΡΟΥΜΕΝΩΝ των υγραερίων (συμπεριλαμβανομένων του προπανίου και του βουτανίου) που αντιμετωπίζονται σύμφωνα με την ταξινόμησή τους τους στο μέρος 1.4. Το άθροισμα επικινδύνων ουσιών, για να προσδιορισθεί η ποσότητα που υπάρχει σε μια μονάδα, υπολογίζεται σύμφωνα με τον ακόλουθο κανόνα:Εάν το άθροισμαq1/Q + q2/Q + q3/Q + q4/Q + q5/Q + . . . &ge; 1,όπου qx = η ποσότητα της επικίνδυνης ουσίας ή της κατηγορίας επικινδύνων ουσιών που εμπίπτει στα μέρη 1 και 2 του παρόντος παραρτήματος, χ που υπάρχειQ = η σχετική οριακή ποσότητα που αναφέρουν τα μέρη 1 και 2.τότε η μονάδα καλύπτεται από τις σχετικές απαιτήσεις της οδηγίας.Ο κανόνας αυτός εφαρμόζεται στις ακόλουθες περιπτώσεις:α) για ουσίες και παρασκευάσματα που περιλαμβάνονται στο μέρος 1 και υπάρχουν, σε ποσότητες μικρότερες από τις προβλεπόμενες για την καθεμία ελάχιστες ποσότητες, μαζί με ουσίες του μέρους 2 που υπάγονται στην ίδια κατηγορία, καθώς και για την πρόσθεση ουσιών και παρασκευασμάτων του μέρους 2 που υπάγονται στην ίδια κατηγορία 7β) για την πρόσθεση των κατηγοριών 1, 2 και 10, που υπάρχουν σε μία μονάδα ταυτοχρόνως 7γ) για την πρόσθεση των κατηγοριών 3, 4, 5, 6, 7α, 7β και 8 που υπάρχουν σε μια μονάδα ταυτόχρονα.ΠΑΡΑΡΤΗΜΑ II ΔΕΔΟΜΕΝΑ ΚΑΙ ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΕΞΕΤΑΖΟΝΤΑΙ ΣΤΗΝ ΟΡΙΖΟΜΕΝΗ ΣΤΟ ΑΡΘΡΟ 9, ΕΚΘΕΣΗ ΑΣΦΑΛΕΙΑΣ 1. Πληροφορίες σχετικά με τη μονάδα, στις οποίες συμπεριλαμβάνονται 7α) η γεωγραφική θέση της μονάδας, επικρατούσες μετεωρολογικές συνθήκες και πηγές κινδύνουν που προκύπτουν από τον τόπο εγκατάστασής της 7β) ο μέγιστος αριθμός ατόμων που εργάζονται στη μονάδα και, ιδιαίτερα, ατόμων που εκτίθενται σε κίνδυνο σοβαρού ατυχήματος, καθώς και ένδειξη για τον μέγιστο αριθμό ατόμων που ενδέχεται να ευρίσκονται στη μονάδα, σε οποιαδήποτε στιγμή 7γ) γενική περιγραφή των τεχνικών διαδικασιών που χρησιμοποιούνται σε κάθε εγκατάσταση 7δ) περιγραφή των τμημάτων της μονάδας, σημαντικών από άποψη ασφαλείας, περιγραφή των πηγών κινδύνου σοβαρού ατυχήματος και των συνθηκών υπό τις οποίες θα μπορούσε να συμβεί σοβαρό ατύχημα, καθώς και περιγραφή των προβλεπομένων προληπτικών μέτρων.2. Πληροφορίες σχετικά με τις επικίνδυνες ουσίες που ευρίσκονται σε κάθε μονάδα, σε κάθε χώρο αποθήκευσης ή σε άλλο χώρο της μονάδας και που ενδέχεται να είναι σημαντικές για την πρόκληση κινδύνουν σοβαρού ατυχήματος:α) σύνθεση των επικινδύνων ουσιών, που υπάρχουν σε σημαντικές ποσότητες, και μεταξύ άλλων, χημική ονομασία, αριθμός CAS, ονομασία σύμφωνα με την ονοματολογία IUPAC, άλλες ονομασίες, εμπειρικός τύπος, βαθμός καθαρότητας, κύριες προσμείξεις και σχετική επί τοις εκατό συγκέντρωσή τους 7β) η ποσότητα (τάξη μεγέθους) της επικίνδυνης ουσίας, ή των ουσιών, που υπάρχουν 7γ) μέθοδοι και προφυλάξεις που έχει καθορίσει το αρμόδιο πρόσωπο σε σχέση με το χειρισμό, την αποθήκευση και την καταπολέμηση της πυρκαγιάς 7δ) μέθοδοι που διαθέτει το αρμόδιο πρόσωπο για την εξουδετέρωση της ουσίας 7ε) ένδειξη των κινδύνων, αμέσων όσο και απωτέρων, για τον άνθρωπο και το περιβάλλον 7στ) η χημική ή/και φυσική συμπεριφορά υπό κανονικές συνθήκες χρήσεως κατά την παραγωγική διαδικασία 7ζ) οι μορφές υπό τις οποίες οι εν λόγω ουσίες μπορούν να εμφανισθούν ή στις οποίες μπορούν να μετασχηματισθούν σε περίπτωση ανωμάλων συνθηκών δυναμένων να προβλεφθούν.3. Πληροφορίες σχετικά με την εγκατάσταση ή τον χώρο αποθήκευσης:α) μέθοδοι ανίχνευσης και προσδιορισμού που διαθέτει η μονάδα, συμπεριλαμβανομένων, περιγραφής των χρησιμοποιουμένων μεθόδων ή των παραπομπών σε επιστημονική βιβλιογραφία 7β) το στάδιο κατά το οποίο οι επικίνδυνες ουσίες υπεισέρχονται ή μπορεί να υπεισέλθουν στην εγκατάσταση 7γ) εν ανάγκη, άλλες επικίνδυνες ουσίες, η παρουσία των οποίων θα μπορούσε να επιδράσει στους εκδηλούμενους πιθανούς κινδύνους σοβαρού ατυχήματος 7δ) οι προβλεπόμενες ρυθμίσεις προκειμένου να εξασφαλίζεται η διαρκής διάθεση των αναγκαίων τεχνικών μέσων για την ασφαλή λειτουργία της εκατάστασης ή του χώρου αποθήκευσης και για την αντιμετώπιση ενδεχομένων ελαττωματικών λειτουργιών.4. Πληροφορίες σχετικά με ενδεχόμενα σοβαρά ατυχήματα:α) λεπτομερής περιγραφή των σεναρίων για τα κυριότερα ενδεχόμενα σοβαρά ατυχήματα, συμπεριλαμβανομένης της εξέτασης των συνεπειών που επεκτείνονται σε παρακείμενες εγκαταστάσεις, χώρους αποθήκευσης ή μονάδες και μιας εκτίμησης, σε γενικούς όρους, της πιθανότητας επέλευσης των ατυχημάτων αυτών, λαμβάνοντας υπόψη τις προβλεπόμενες προληπτικές και ανασχετικές δράσεις 7β) περίληψη των πιθανών περιστατικών που θα ήταν σε θέση να καταλήξουν σε τέτοια σενάρια, συνοδευόμενη από μια εκτίμηση της έκτασης και της σοβαρότητας των συνεπειών 7γ) μέτρα έκτακτης ανάγκης, που καθορίζει το αρμόδιο πρόσωπο, για περιπτώσεις τυχαίας διάχυσης επικινδύνων ουσιών, συμπεριλαμβανομένου του εσωτερικού σχεδίου έκτακτης ανάγκης που καταρτίζεται σύμφωνα με το άρθρο 11.5. Πληροφορίες σχετικά με το διαχειριστικό σύστημα και την οργάνωση της μονάδας, όσον αφορά την πρόληψη, την ετοιμότητα και την αντιμετώπιση σοβαρών ατυχημάτων:α) περίληψη της πολιτικής πρόληψης σοβαρών ατυχημάτων που καταρτίζει το αρμόδιο πρόσωπο, όπως απαιτείται σύμφωνα με το άρθρο 6 7β) περίληψη της οργανωτικής δομής που έχει δημιουργηθεί για την επίτευξη των σκοπών και στόχων της πολιτικής πρόληψης σοβαρών ατυχημάτων, με ένδειξη της θέσης και του ονόματος των προσώπων που έχουν αναλάβει σημαντικές αρμοδιότητες, καθώς και των σχετικών καθηκόντων τους 7γ) τα χρησιμοποιούμενα διαχειριστικά συστήματα για την παρακολούθηση τον έλεγχο και την επανεξέταση του περιεχομένου και της εφαρμογής της πολιτικής πρόληψης σοβαρών ατυχημάτων, συμπεριλαμβανομένης, της αξιολόγησης των επιδόσεων ασφαλείας 7δ) ανάλυση των αναγκών επιμόρφωσης των υπευθύνων για την εφαρμογή και την παρακολούθηση της πολιτικής πρόληψης σοβαρών ατυχημάτων 7ε) σύνοψη των κρισίμων διαδικασιών ασφαλείας που εφαρμόζονται για τη λειτουργία, τη συντήρηση και την ετοιμότητα σε καταστάσεις έκτακτης ανάγκης της μονάδας και των επιμέρους εγκαταστάσεων ή χώρων αποθήκευσης, συμπεριλαμβανομένης της εκτίμησης του ενδεχόμενου ανθρώπινου σφάλματος 7στ) οι διαδικασίες που ακολουθούνται για τον σχεδιασμό μετατροπών σε υπάρχουσες εγκαταστάσεις ή χώρους αποθήκευσης ή για το σχεδιασμό νέας εγκατάστασης ή χώρου αποθήκευσης 7ζ) η συμμετοχή του εργατικού δυναμικού, καθώς και αυτού των εργολάβων, στην πολιτική πρόληψης σοβαρών ατυχημάτων, στην εφαρμογή και την εκτίμησή της 7η) το εσωτερικό σύστημα δήλωσης σοβαρών ατυχημάτων ή παρ' ολίγον ατυχημάτων, ιδιαίτερα, όταν διαπιστώθηκε ανεπάρκεια των προστατευτικών μέτρων, καθώς και της διερεύνησής τους και της παρακολούθησής τους.ΠΑΡΑΡΤΗΜΑ III ΔΕΔΟΜΕΝΑ ΚΑΙ ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΕ ΣΧΕΔΙΑ ΕΚΤΑΚΤΗΣ ΑΝΑΓΚΗΣ ΠΡΟΒΛΕΠΟΜΕΝΑ ΣΤΟ ΑΡΘΡΟ 11 1. Εσωτερικά σχέδια έκτακτης ανάγκηςα) Ονοματεπώνυμο ή θέση των προσώπων που είναι εξουσιοδοτημένα να θέσουν σε κίνηση τις διαδικασίες έκτακτης ανάγκης και του προσώπου του επιφορτισμένου με τις ανασχετικές δράσεις και με τον επιτόπου συντονισμό τους 7β) ονοματεπώνυμο ή θέση του προσώπου του επιφορτισμένου με ευθύνες συνδέσμου με την υπεύθυνη αρχή για το εξωτερικό σχέδιο έκτακτης ανάγκης 7γ) για προβλέψιμες καταστάσεις ή περιστατικά που θα μπορούσαν να καταλήξουν σε σοβαρό ατύχημα, περιγραφή των δράσεων που πρέπει να αναληφθούν για τον έλεγχο των καταστάσεων ή των περιστατικών και τον περιορισμό των συνεπειών τους, συμπεριλαμβανομένης και μιας περιγραφής του εξοπλισμού ασφαλείας και των διαθεσίμων πόρων 7δ) ρυθμίσεις για τον περιορισμό των κινδύνων επί των ατόμων που εργάζονται στον τόπο, συμπεριλαμβανομένου και του συστήματος προειδοποίησης και των ενεργειών στις οποίες πρέπει να προβούν μετά την ειδοποίησή τους 7ε) ρυθμίσεις για την έγκαιρη ειδοποίηση της υπεύθυνης για την εφαρμογή του εξωτερικού σχεδίου έκτακτης ανάγκης αρχής, τύπος των πληροφοριών που πρέπει να περιέχει η αρχική ειδοποίηση και ρυθμίσεις για την παροχή περισσότερο εμπεριστατωμένων πληροφοριών μόλις είναι διαθέσιμες 7στ) ρυθμίσεις για την επιμόρφωση του προσωπικού στα καθήκοντα που αναμένεται να αναλάβουν και, όπου χρειάζεται, συντονισμός των εν λόγω ενεργειών με τις εξωτερικές υπηρεσίες έκτακτης ανάγκης 7ζ) ρυθμίσεις για την υποστήριξη των εξωτερικών ανασχετικών δράσεων.2. Εξωτερικά σχέδια έκτακτης ανάγκηςα) ονοματεπώνυμο ή θέση των προσώπων που είναι εξουσιοδοτημένα να θέσουν σε κίνηση τις διαδικασίες έκτακτης ανάγκης και προσώπων εξουσιοδοτημένων να αναλάβουν και να συντονίσουν εξωτερικές δράσεις 7β) ρυθμίσεις σχετικά με τη λήψη των σημάτων έγκαιρης ειδοποίησης για τυχόν συμβάντα και διαδικασίες συναγερμού και προσκλητηρίων 7γ) ρυθμίσεις για τον συντονισμό των απαιτουμένων πόρων προς εφαρμογή του εξωτερικού σχεδίου έκτακτης ανάγκης 7δ) ρυθμίσεις για την υποστήριξη των επιτόπου ανασχετικών δράσεων 7ε) ρυθμίσεις για εξωτερικές ανασχετικές δράσεις 7στ) ρυθμίσεις για την παροχή στο κοινό ειδικών πληροφοριακών στοιχείων σχετικά με το συμβάν, καθώς και σχετικά με την ενδεδειγμένη συμπεριφορά του κοινού 7ζ) ρυθμίσεις για την παροχή πληροφοριών στις υπηρεσίες έκτακτης ανάγκης άλλων κρατών μελών, σε περίπτωση σοβαρού ατυχήματος με ενδεχόμενες διασυνοριακές συνέπειες.ΠΑΡΑΡΤΗΜΑ IV ΠΛΗΡΟΦΟΡΙΑΚΑ ΣΤΟΙΧΕΙΑ ΠΟΥ ΠΡΕΠΕΙ ΝΑ ΓΝΩΣΤΟΠΟΙΟΥΝΤΑΙ ΣΤΟ ΚΟΙΝΟ ΚΑΤ' ΕΦΑΡΜΟΓΗ ΤΟΥ ΑΡΘΡΟΥ 13 ΠΑΡΑΓΡΑΦΟΣ 1 1. Ονοματεπώνυμο του αρμοδίου προσώπου και διεύθυνση της μονάδας.2. Ονοματεπώνυμο και θέση του προσώπου που παρέχει τις πληροφορίες.3. Βεβαίωση ότι η μονάδα υπόκειται στις κανονιστικές ή/και στις διοικητικές διατάξεις εφαρμογής της οδηγίας και ότι έχει υποβληθεί στην αρμόδια αρχή η κοινοποίηση του άρθρου 6 παράγραφος 3 ή η έκθεση ασφαλείας που αναφέρεται στο άρθρο 9 παράγραφος 1.4. Επεξηγηματικό σημείωμα, σε απλή γλώσσα, σχετικά με τη δραστηριότητα ή τις δραστηριότητες της μονάδας.5. Η κοινή ονομασία ή, σε περίπτωση επικινδύνων ουσιών που καλύπτονται από το μέρος 2 του παραρτήματος Ι, η ειδική ονομασία ή η γενική κατηγορία κινδύνου των ουσιών και παρασκευασμάτων που ευρίσκονται στη μονάδα και οι οποίες θα μπορούσαν να προξενήσουν σοβαρό ατύχημα, με ένδειξη των κυρίων επικινδύνων χαρακτηριστικών τους.6. Γενικές πληροφορίες σχετικά με τη φύση των κινδύνων σοβαρού ατυχήματος, συμπεριλαμβανομένων και των ενδεχομένων επιπτώσεων επί του πληθυσμού και του περιβάλλοντος.7. Επαρκείς πληροφορίες για τους τρόπους προειδοποίησης και ενημέρωσης του σχετικού πληθυσμού σε περίπτωση σοβαρού ατυχήματος.8. Επαρκείς πληροφορίες για τις ενδεδειγμένες ενέργειες του πληθυσμού και για την ενδεδειγμένη συμπεριφορά σε περίπτωση σοβαρού ατυχήματος.9. Βεβαίωση ότι το αρμόδιο πρόσωπο υποχρεούται να προβεί στις αναγκαίες επιτόπου ρυθμίσεις, μεταξύ άλλων, να έλθει σε επαφή με τις υπηρεσίες έκτακτης ανάγκης, για την αντιμετώπιση των σοβαρών ατυχημάτων ώστε να περιορισθούν, στο ελάχιστο, οι επιπτώσεις τους.10. Αναφορά στο εξωτερικό σχέδιο έκτακτης ανάγκης που έχει καταρτισθεί για την αντιμετώπιση των εξωτερικών συνεπειών από το ατύχημα. Πρέπει να συμπεριλαμβάνει συμβουλές συνεργασίας όσον αφορά οδηγίες ή υποδείξεις των υπηρεσιών έκτακτης ανάγκης κατά τη στιγμή του ατυχήματος.11. Λεπτομέρειες σχετικά με τις υπηρεσίες παροχής προσθέτων σχετικών πληροφοριών, υπό την επιφύλαξη των απαιτήσεων εμπιστευτικότητας που προβλέπει η εθνική νομοθεσία.